|  |  |
| --- | --- |
| **10. NAPIREND** | Ügyiratszám: **ZAN/ 3513 - 1 /2018.** |

**ELŐTERJESZTÉS**

**a Képviselő-testület 2018. november 23-i nyilvános ülésére**

|  |  |
| --- | --- |
| **Tárgy:** | **Nagy Sándor Munkácsy-díjas szobrászművész köztéri szobrainak felajánlása** |
| **Előterjesztő:** | Filep Miklós polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

A Körmendi Galéria Budapest a 2018. november 15-i levelében azzal a felajánlással kereste meg az Önkormányzatot, hogy Zánka területén kerüljön kiállításra Nagy Sándor Munkácsy-díjas szobrászművész tizenkét köztéri szobra, tekintettel arra, hogy a jelenlegi soproni kiállítás megszűnik.

A szobrok az Önkormányzat részére díjmentesen kerülnének letétbe helyezésre. Ugyanakkor az Önkormányzatot terhelné a szobrok szállítási és installációs költsége, amely előzetes becslés szerint 2.500.000,- Ft.

Javaslom első körben a kérdéses szobrok megtekintését, illetve annak eldöntését, hogy a település alkalmas-e 12 szobor elhelyezésére. Tisztázni szükséges azt is, hogy a letétbe helyezés jelent-e az önkormányzat számára bármilyen kötelezettséget.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**Zánka Község Önkormányzatának Képviselő-testülete a Körmendi Galéria Budapest által felajánlott, Nagy Sándor Munkácsy-díjas szobrászművész által készített köztéri szobrok átvételével kapcsolatban felhatalmazza a Kulturális, Sport és Idegenforgalmi Bizottság elnökét a Körmendi Galéria Budapesttel való egyeztetésre a szobrok átvételének részleteiről, valamint azok kiállításának helyéről.**Határidő:** azonnal**Felelős:** Kulturális, Sport és Idegenforgalmi Bizottság elnöke |

Zánka, 2018. november 19.

|  |  |
| --- | --- |
|  | **Filep Miklós**polgármester |